มือปืนย่องยิงหัวหนุ่มขับ 6 ล้อ น้องชายทนายความชื่อดังเมืองคอนดับ 
เครดิตภาพจากจนท.มูลนิธิประชาร่วมใจ อ.นาบอน,มือปืนย่องจ่อยิงหัวเผาขน 3 นัด หนุ่มใหญ่โชเฟอร์ขับรถ 6 ล้อ รับจ้างขนไม้ยางพารา น้องชายทนายความดังเมืองคอนดับคาขนำกลางดึก ขณะหลับอยู่ในขนำ ตำรวจยังมืดไม่ทราบสาเหตุ สันนิษฐานขัดแย้งคู่อริ,เมื่อเวลา 02.30 น. วันที่ 13 ต.ค. ร.ต.อ.ยศกร ทองนุ่น รอง สว. (สอบสวน) สภ.นาบอน จ.นครศรีธรรมราช ได้รับแจ้งว่า มีเหตุยิงกันตายที่บริเวณขนำที่พัก หลังบ้านเลขที่ 16 ใกล้แยกไสชุมปลัก หมู่ 7 ต.ทุ่งสง รับแจ้งแล้วจึงพร้อมด้วย พ.ต.อ.ธีรยุทธ สันติวิสัฏฐ์ ผกก.สภ.นาบอน, พ.ต.ท.ประพันธ์ เดชารัตน์ รอง ผกก.หน.พนักงานสอบสวน, พ.ต.ท.ไชยยันต์ รัตนพงศ์ รอง ผกก.สส., แพทย์เวร รพ.นาบอน และเจ้าหน้าที่มูลนิธิประชาร่วมใจนาบอน รีบรุดไปยังที่เกิดเหตุ เพื่อร่วมกันสอบสวนและชันสูตรพลิกศพผู้เสียชีวิตในที่เกิดเหตุ,เมื่อไปถึงที่เกิดเหตุ บริเวณขนำที่พักหลังบ้าน ห่างจากบ้านประมาณ 10 เมตร พบศพผู้เสียชีวิต ชื่อ นายทวี สวัสดิสาร อายุ 54 ปี อยู่บ้านเลขที่ 16 หมู่ 7 ต.ทุ่งสง อ.นาบอน จ.นครศรีธรรมราช นอนเสียชีวิตอยู่บนศาลาดังกล่าว ในสภาพนอนตะแคงขวาอยู่บนหมอนและห่มผ้าห่มลายสก็อตสีชมพูสลับดำ ห่มศพในสภาพนอนหลับตามปกติ สภาพศพมีบาดแผลถูกยิงด้วยอาวุธปืนพกสั้น ขนาด.38 จำนวน 3 นัด เข้าเข้าที่บริเวณขมับข้างซ้าย 1 นัด, บริเวณใต้ตาข้างซ้าย 1 นัด, บริเวณเหนือคิ้วซ้าย 1 นัด และพบหมอนเลือดท่วมไหลนองพื้นศาลาที่พัก โดยภายในบริเวณศาลาที่พัก พบเสื้อและกางเกงผู้ตายถอดแขวนห้อยไว้ข้างฝาขนำที่พัก ตรวจสอบบริเวณที่เกิดเหตุ พบร่องรอยคนร้ายคาดว่าไม่ต่ำกว่า 2 คน เดินเข้ามาจ่อยิงในระยะเผาขน หลังจากก่อเหตุแล้วคนร้ายได้พากันหลบหนี,จากการสอบสวนเบื้องต้นทราบว่า นายทวี ผู้ตายมีอาชีพขับรถบรรทุก 6 ล้อ รับจ้างบรรทุกไม้ยางในหมู่บ้านเพื่อส่งตามโรงงานต่างๆ ในพื้นที่ อ.นาบอน และพื้นที่ใกล้เคียง และสอบสวนทราบว่า ผู้ตายยังเป็นน้องชายของทนายความชื่อดังคนหนึ่งใน จ.นครศรีธรรมราช ก่อนเกิดเหตุ หลังจากผู้ตายกลับจากทำงานขับรถบรรทุก 6 ล้อ รับจ้างส่งไม้ยางพาราตามโรงงานไม้ยางพาราตามปกติทุกวัน ในช่วงกลางดึกคืนที่ผ่านมา จากนั้น นายทวีได้กลับมาบ้านพักและได้เข้านอนบริเวณขนำที่พักหลังบ้าน โดยขณะห่มนอนหลับอยู่บนศาลา ด้วยความเหน็ดเหนื่อย ทันใดนั้นได้มีคนร้ายจำนวน 2 คน แอบเดินย่องเข้ามาจากมุมมืดข้างบ้าน แล้วใช้อาวุธปืนพกสั้นขนาด.38 ออกมาจ่อยิงระยะเผาขนที่หัวนายทวี 3 นัดซ้อนจนตายคาที่ แล้วคนร้ายได้หลบหนีหายไปกับความมืดทันที,สำหรับสาเหตุการบุกสังหารคนขับรถบรรทุก 6 ล้อ รับจ้างขนไม้ยางพาราในครั้งนี้ ในเบื้องต้นทางตำรวจยังสอบสวนไม่ทราบสาเหตุการตายที่แท้จริง แต่ทางตำรวจสันนิษฐานไว้ 3 ประเด็น คือ เรื่องโกรธแค้นส่วนตัวกับคู่อริบางคนในหมู่บ้าน หรือขัดแย้งในธุรกิจรับจ้างขนไม้ยางพารา หรือเรื่องขัดแย้งผลประโยชน์กับคนสนิทบางคนในพื้นที่ ซึ่งทางตำรวจจะเร่งคลี่คลายคดีเพื่อหาสาเหตุการตายที่แท้จริง และติดตามจับกุมคนร้ายมาดำเนินคดีตามกฎหมายต่อไป.
มือปืนย่องจ่อยิงหัวเผาขน 3 นัด หนุ่มใหญ่โชเฟอร์ขับรถ 6 ล้อ รับจ้างขนไม้ยางพารา น้องชายทนายความดังเมืองคอนดับคาขนำกลางดึก ขณะหลับอยู่ในขนำ ตำรวจยังมืดไม่ทราบสาเหตุ สันนิษฐานขัดแย้งคู่อริ
ยิงหัวหนุ่มใหญ่ดับ,น้องชายทนายความดัง,เมืองคอน,มือปืนย่องเงียบ,นครศรีธรรมราช,สภ.นาบอน,ขนำที่พัก,ยิงกันตาย,รถบรรทุก 6 ล้อ